Október 19.

Névnapok: Nándor + Alárd, Berény, Federika, Ferdinánd, Fernandó, Frida, Friderika, Izsák, Joel, Laura, Lauretta, Lora, Lorella, Lorett, Lúciusz, Pál, Pável, Péter, Pető, Pósa

Események 
 i. e. 202 – A zamai csatában a Római Köztársaság döntő győzelmet arat a Hannibal vezette karthágóiak ellen, ezzel véget ér a második pun háború.
 1287 – VII. Bohemund gyermektelen halálával a húga, Lúcia megörökölte a Tripoliszi Grófságot, valamint az antiochiai hercegi címet. Lúcia ekkor a Nápolyi (Szicíliai) Királyságban tartózkodott, így Bohemond és Lúcia anyjának, Szibilla özvegy fejedelemnének ajánlották fel a kormányzást, aki már fia kiskorúsága idején is vitte a kormányrudat, de nézeteltérés alakult ki a hercegné és a város vezetése között, ezért Szibilla lemondott a hatalomról, és hazájába, Kis-Örményországba távozott. 
 1448 – A második rigómezei csatában Hunyadi János hadereje,  Brankovics György szerb despota árulása révén súlyos vereséget szenved a II. Murád szultán vezette török haderőtől. Hunyadi maga is Brankovics fogságába kerül.
 1505 – II. Ferdinánd aragóniai király eljegyzi Foix Germána navarrai királyi hercegnőt Blois-ban.
 1587 – I. Ferdinánd nagyherceg irányítja Toszkánát. 
 1781 – A yorktowni csatát a britek elvesztik (az amerikai függetlenségi háború során).
 1813 – A népek csatájának vége Lipcsénél: Napóleon császár vereséget szenved a porosz–osztrák–orosz koalíció hadseregeitől. 
 1845 – Drezdában bemutatják Richard Wagner operáját, a Tannhäusert.
 1941 – A német hadsereg közeledése miatt Moszkvában kihirdetik az ostromállapotot. 
 1944 – Befejeződik az október 6-a óta tartó debreceni tankcsata a szovjet haderő győzelmével.
 1947 – Magyarországon bevezetik a totót. E nap mérkőzéseire lehet először fogadni.
 1950 – Tibetet megszállják (hivatalosan „felszabadítják”) a Kínai Népköztársaság csapatai.
 1954 – A Cso-Oju csúcs (tszf. 8201 m) első megmászása.
 1954 – A Szuezi-csatorna sorsáról brit–egyiptomi egyezményt írnak alá, ebben Nagy-Britannia  kötelezi magát, hogy 20 hónapon belül kiüríti a csatornaövezetet, Egyiptom pedig elismeri a Szuezi-csatorna nemzetközi státusát.
 1956 – Moszkvában elrendelik a harckészültséget a Magyarországon állomásozó szovjet különleges hadtestnél és a Baltikumi Katonai Körzetbe tartozó katonai erőknél (többek között a magyar forradalom leverésében később részt vevő 7. légideszant–gárdahadosztálynál is).
 1956 – Az Országgyűlés Honvédelmi Bizottsága döntést hoz az ún. katonai műszaki kisegítő szolgálat megszüntetéséről.
 1960 – Az Amerikai Egyesült Államok Kubával szemben teljes kereskedelmi embargót léptet életbe.
 1972 – Heinrich Böll megkapja az Irodalmi Nobel-díjat. 
 1977 – A Concorde szuperszonikus utasszállító repülőgép először száll le New Yorkban. 
 1977 – Megtalálják a RAF (Vörös Hadsereg Frakció) által elrabolt és meggyilkolt Hanns-Martin Schleyer holttestét. A német BDI (a Gyáriparosok  Szövetségének) elnökét szeptember 5-én rabolták el, bebörtönzött RAF-vezetők szabadon bocsátásának kikényszerítésére (sikertelenül).
 1984 – Richter Richárd ámokfutása a Csillagbörtönben
 1988 – Kirobban a Jugoszláv válság, miután a Jugoszlávia Kommunista Pártja Központi Bizottságának rendkívüli ülésén leváltják Dusan Ckrebić-et, és helyette Slobodan Milošević szerb pártvezetőt választják meg.
 1997 – II. János Pál pápa egyházdoktorrá avatja Lisieux-i (Kis) Szent Terézt.
2003 – II. János Pál pápa boldoggá avatja Teréz anyát.

Sportesemények 
Formula–1
 1958 –  marokkói nagydíj, Ain Diab - Győztes: Stirling Moss  (Vanwall)
 1969 –  mexikói nagydíj, Mexikóváros - Győztes: Denny Hulme  (McLaren Ford)
 1985 –  dél-afrikai nagydíj, Kyalami - Győztes: Nigel Mansell  (Williams Honda Turbo)
 2008 –  kínai nagydíj, Shanghai - Győztes: Lewis Hamilton  (McLaren Mercedes)

Születések 
 1433 – Marsilio Ficino itáliai orvos, filozófus és humanista († 1499) 
 1858 – George Albert Boulenger brit zoológus és ichthiológus († 1937)
 1862 – Auguste Lumière francia kémikus, a filmművészet és a filmgyártás úttörője († 1954)
 1869 – Góth Sándor magyar színész, rendező, színészpedagógus († 1946)
 1905 – Idősebb Dohy János (korábban ifjabb Göllner János) növénypatológus, tanár († 1990)
 1910 – Subrahmanyan Chandrasekhar indiai származású amerikai Nobel-díjas fizikus († 1995)
 1913 – Forrai Miklós magyar karmester, karnagy, zenetanár († 1998)
 1916 – Vészi Endre Kossuth-díjas író, költő († 1987)
 1924 – Somogyvári Pál magyar színész, a Nemzeti Színház örökös tagja († 1994)
 1927 – Jean-Marie Bastien-Thiry francia alezredes, a De Gaulle elnök elleni merénylet szervezője († 1963)
 1929
 Burger Kálmán magyar kémikus, egyetemi tanár, az MTA tagja († 2000)
 Mihail Petrovics Szimonov szovjet-orosz mérnök, repülőgép-tervező († 2011)
 1931 – John le Carré angol író, a kémregény-irodalom egyik legismertebb alakja († 2020) 
 1932 – Krassó György magyar politikus, újságíró († 1991)
 1937 – Rózsa János Kossuth- és Balázs Béla-díjas magyar filmrendező, érdemes művész
 1939
 Sándor Pál Kossuth- és Balázs Béla-díjas magyar filmrendező
 Vu Tien-ming kínai filmrendező, producer († 2014)
 1942 – Dr. Medgyessy Péter politikus, Magyarország miniszterelnöke
 1945 – John Lithgow kétszeres Golden Globe-díjas amerikai színész
 1947 – Bánsági Ildikó Kossuth-díjas magyar színésznő, a nemzet művésze
 1948 – Krenner István grafikus, karikaturista
 1951 – Kiss Péntek József felvidéki magyar író, rendező, tanár († 2018)
 1953 – Janicsák István magyar zenész
 1960 – Tunyogi Péter magyar színész
 1962 – Evander Holyfield amerikai ökölvívó
 1963 – Laurent belga királyi herceg II. Albert belga király második fia
 1966 – Jon Favreau amerikai színész, rendező, forgatókönyvíró, producer
 1969 – Trey Parker amerikai animációsfilm-rendező a „South Park” című tévésorozat egyik készítője
 1973 – Nyári Szilvia magyar színésznő
 1976 – Litkai Gergely humorista, forgatókönyvíró
 1978 – Enrique Bernoldi (Enrique Antônio Langue de Silvério e Bernoldi) brazil autóversenyző
 1980 – Anna-Karin Kammerling svéd úszónő, olimpiai bronzérmes
 1981 – Heikki Kovalainen finn autóversenyző
 1982 – Matthieu Taponier francia forgatókönyvíró, filmvágó
 1983 – Brenton Rickard ausztrál úszó
 1987 – Cristian Ugalde García spanyol kézilabdázó
 1989 – Janicsák Veca magyar énekesnő
 1990 – Pere Tutusaus spanyol motorversenyző

Halálozások 
 1287 – VII. Bohemund antiochiai fejedelem (* 1260/62)
 1587 – Francesco de’ Medici Toszkána nagyhercege (* 1541)
 1678 – Samuel van Hoogstraten, a holland aranykor ismert képzőművésze (* 1627)
 1745 – Jonathan Swift ír–angol származású író, a „Gulliver” szerzője (* 1667)
 1813 – Józef Antoni Poniatowski lengyel herceg, francia marsall, II. Szaniszló Ágost lengyel király unokaöccse (* 1762)
 1875 – Charles Wheatstone angol fizikus és feltaláló (* 1802)
 1907 – Podmaniczky Frigyes báró, magyar író, politikus (* 1824)
 1910 – Luigi Lucheni olasz anarchista, Erzsébet császárné és királyné gyilkosa (* 1873)
 1931 – Szentgyörgyi István színész, rendező (* 1842)
 1937 – Ernest Rutherford új-zélandi születésű amerikai Nobel-díjas atomfizikus (* 1871)
 1943 – Camille Claudel francia szobrásznő, Paul Claudel nővére, Auguste Rodin szeretője (* 1864)
 1953 – Lehotay Árpád magyar színész, rendező (* 1896)
 1957 – Vere Gordon Childe ausztráliai biológus, archeológus, az egyik legnagyobb hatású őstörténész (*1892)
 1961 – Mihail Sadoveanu román író  (* 1880)
 1962 – Lányi Viktor Géza magyar műfordító, zeneszerző, zenekritikus (* 1889)
 1963 – Buday Dénes magyar operettszerző, zeneszerző (* 1890)
 1987 – Hermann Lang német autóversenyző (* 1909)
 1987 – Jacqueline du Pré angol gordonkaművész (* 1945)
 1988 – Son House (er.neve Eddie James House, Jr.) amerikai blues-zenész (* 1902)
 1989 – Király István irodalomtörténész, akadémikus (* 1921)
 1994 – Balázs Dénes földrajztudós, geológus, felfedező (* 1924)
 1995 – Don Cherry amerikai jazz szaxofonista (* 1936)
 1997 – Lázár István magyar író, szerkesztő, publicista, szociográfus (* 1933)
 2001 – Kulka János karmester (* 1929)
 2003 – Alija Izetbegović Bosznia-Hercegovina elnöke (* 1925)
 2003 – Nello Pagani olasz autóversenyző (* 1911)
 2007 – Mészáros András magyar karikaturista, grafikus, könyvillusztrátor, Munkácsy-díjas, érdemes művész (* 1922)
 2010 – Tom Bosley amerikai színész, „Dowling atya” alakítója (* 1927)
 2020 – Danyi Jenő magyar ökölvívó (1955)

Nemzeti ünnepek, emléknapok, világnapok 

 Rilai Szent János, Bulgária védőszentje ünnepe
 Albániában: Teréz anya napja

Október napjai